
Предложение за
РЕШЕНИЕ ЗА ИЗПЪЛНЕНИЕ НА СЪВЕТА
за отпускане на финансовата помощ по Регламент (ЕС) 2025/1106 на Хърватия
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз,
[bookmark: _Hlk218870434] като взе предвид Регламент (ЕС) 2025/1106 на Съвета от 27 май 2025 г. за създаване на инструмента „Мерки за сигурността на Европа (SAFE) чрез укрепване на европейската отбранителна промишленост“[footnoteRef:1], и по-специално член 8, параграф 6 от него, [1: 	Регламент (ЕС) 2025/1106 на Съвета от 27 май 2025 г. за създаване на инструмента „Мерки за сигурността на Европа (SAFE) чрез укрепване на европейската отбранителна промишленост“ (OВ L, 2025/1106, 28.5.2025 г., ELI: http://data.europa.eu/eli/reg/2025/1106/oj).] 

като взе предвид предложението на Европейската комисия,
[bookmark: _Hlk216364633]като има предвид, че:
[bookmark: _Hlk218868365]1)	Комисията обяви покана за изразяване на интерес за получаване на финансова помощ по линия на инструмента „Мерки за сигурността на Европа (SAFE) чрез укрепване на европейската отбранителна промишленост“ (наричан по-нататък „инструментът SAFE“), като поиска от държавите членки да посочат примерен максимален и минимален размер на заема. До 29 август 2025 г. 19 държави членки бяха изразили интерес да получат финансова помощ по Регламент (ЕС) 2025/1106.
[bookmark: _Hlk218868880]2)	На 9 септември 2025 г. Комисията уведоми отправилите искане държави членки за предварителното разпределение на сумите по заемите по държави членки.
[bookmark: _Hlk218870488]3)	На 28 ноември 2025 г. Хърватия подаде искане за финансова помощ по член 7, параграф 1 от Регламент (ЕС) 2025/1106 (наричано по-нататък „искането“), придружено от план за инвестиции в европейската отбранителна промишленост (наричан по-нататък „планът“).
[bookmark: _Hlk218870606]4)	Комисията разгледа искането въз основа на условията, предвидени в Регламент (ЕС) 2025/1106.
5)	В съответствие с член 7 от Регламент (ЕС) 2025/1106 планът е надлежно мотивиран и обоснован и съдържа описание на отбранителните продукти и на други продукти с отбранителна цел.
6)	Комисията установи, че искането отговаря на условията за използването на инструмента SAFE по член 4 от Регламент (ЕС) 2025/1106. В частност, с него се гарантира, че дейностите, разходите и мерките във връзка с отбранителните продукти и другите продукти с отбранителна цел се осъществяват чрез съвместно възлагане на поръчки или отделно възлагане на поръчки. Те са предназначени и за ускоряване на приспособяването на отбранителната промишленост към структурните промени и/или по-успешно и навременно осигуряване на наличност на отбранителни продукти, и/или осигуряване на оперативна съвместимост и взаимозаменяемост в целия Съюз. 
7)	Комисията установи също така, че искането съдържа описание на планираните мерки за осигуряване на спазването на член 16 и на правилата за възлагане на поръчки по Регламент (ЕС) 2025/1106, включително описание на начина, по който ще се осигури спазването.
8)	Вследствие на това по силата на член 8, параграф 3 от Регламент (ЕС) 2025/1106 Комисията е в състояние да потвърди, че искането отговаря на условията, предвидени в посочения регламент.
9)	По силата на член 8, параграф 5 от Регламент (ЕС) 2025/1106 Комисията взе предвид съществуващите и очакваните потребности от финансиране на Хърватия, както и исканията за финансова помощ по посочения регламент, които са подадени или се планира да бъдат подадени от други държави членки, като приложи принципите на равно третиране, солидарност, пропорционалност и прозрачност.
10)	Настоящото решение следва да не засяга задължението за провеждане на процедури по реда на Регламент (ЕС) 2024/1263 на Европейския парламент и на Съвета[footnoteRef:2] и Регламент (ЕО) № 1467/97 на Съвета[footnoteRef:3], нито изхода от тези процедури. [2: 	Регламент (ЕС) 2024/1263 на Европейския парламент и на Съвета от 29 април 2024 г. за ефективна координация на икономическите политики и за многостранно бюджетно наблюдение и за отмяна на Регламент (ЕО) № 1466/97 на Съвета (ОВ L, 2024/1263, 30.4.2024 г., ELI: http://data.europa.eu/eli/reg/2024/1263/oj).]  [3: 	Регламент (ЕО) № 1467/97 на Съвета от 7 юли 1997 г. за ускоряване и изясняване на прилагането на процедурата при прекомерен дефицит (OВ L 209, 2.8.1997 г., стр. 6, ELI: http://data.europa.eu/eli/reg/1997/1467/oj).] 

11)	Настоящото решение не засяга относимите правила, приети по силата на член 322 от ДФЕС, в частност Финансовия регламент и Регламент (ЕС, Евратом) 2020/2092 на Европейския парламент и на Съвета[footnoteRef:4]. В съответствие с член 10, параграф 2 от Регламента за инструмента SAFE в споразумението за заем следва да се определят всички целесъобразни мерки, които са необходими за защитата на финансовите интереси на Съюза, [4: 	Регламент (ЕС, Евратом) 2024/2509 на Европейския парламент и на Съвета от 23 септември 2024 г. за финансовите правила, приложими за общия бюджет на Съюза (ОВ L 239, 26.9.2024 г.) и Регламент (ЕС, Евратом) 2020/2092 на Европейския парламент и на Съвета от 16 декември 2020 година относно общ режим на обвързаност с условия за защита на бюджета на Съюза (OB L 433I, 22.12.2020 г., стр. 1).] 

ПРИЕ НАСТОЯЩОТО РЕШЕНИЕ: 
[bookmark: _Hlk218870749]Член 1
Искането за финансова помощ по линия на инструмента „Мерки за сигурността на Европа (SAFE) чрез укрепване на европейската отбранителна промишленост“, подадено от Хърватия на 28 ноември 2025 г., отговаря на условията, предвидени в Регламент (ЕС) 2025/1106, в частност на условията по член 4, член 7, параграф 2 и член 16.
Член 2
1. Съюзът отпуска на Хърватия заем с максимален размер 1 700 000 000,00 евро.
2. Съюзът предоставя  на Хърватия подкрепата под формата на заем. Той отпуска като плащане за предварително финансиране сума в размер 255 000 000,00 евро.
Член 3
Адресат на настоящото решение е Република Хърватия.
Съставено в Брюксел на  година.
	За Съвета
	Председател

